बिजेएसएमनि आफादगिरि जनकलाल बसुमथारिआ प्रेस बिबुंसारनि गेजेरजों बुङोदि- “थांनाय MP नि बिसायखथिआव नब’ कुमार सरनिया बिथांआ बर’ कछारिनि हारि होन्नानै बर’ कछारिनि मुंआव ST नि फोरमान बिलाइ लानानै सेडियुल ट्रायब एबा ST नि मुंआव थिनानै दोनजाखानाय 5 नं क’कराझार बियाबनिफ्राय देरहानो हादोंमोन। बिथांआ बर’ हारिखौ थगाइनानै All Assam Tribal Sangha (AATS) निफ्राय नंखाय ट्रायबेल चार्टिपिकेटखौ दिहुनदोंमोन, बेनिखायनो जोंनि गुबै बाथ्राया जाबाय- नब’ कुमार सरनिया बिथांआ सरनिया कछारिनि हारिनिसो सुबुं, बिथांनि बुंनाय बादि बर’ कछारिनि नङा, 1950 माइथायनि संबिजिरनि बिथोन बादियै सरनिया कछारिफोरा सेडियुल ट्रायबनि गनायथिजानाय सुबुं नङा, सरनिया कछारिआ गनायथिजानाय सेडियुल ट्रायबनि सुबुं नङैलाय क’कराझार ST रिजार्प मासिनि थाखाय बिसायखथिआव बाहागो लानो मोनामोन”।